pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม ดึงเครือข่ายผู้ประกอบการร่วมขับเคลื่อนประเทศไทยสู่ Circular Economy
วันพฤหัสบดีที่ 15 พฤศจิกายน 2561
กระทรวงอุตสาหกรรม ดึงเครือข่ายผู้ประกอบการร่วมขับเคลื่อนประเทศไทยสู่ Circular Economy
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในการประชุมหารือและแถลงข่าว กระทรวงอุตสาหกรรมร่วมกับเครือข่ายผู้ประกอบการ ขับเคลื่อน Circular Economy ด้วยนวัตกรรมและรูปแบบธุรกิจใหม่
วันนี้ (15 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในการประชุมหารือและแถลงข่าว กระทรวงอุตสาหกรรมร่วมกับเครือข่ายผู้ประกอบการ ขับเคลื่อน Circular Economy ด้วยนวัตกรรมและรูปแบบธุรกิจใหม่ โดยมี นายวิษณุ ทับเที่ยง อธิบดีกรมพื้นฐานและการเหมืองแร่ และผู้บริหารกระทรวงอุตสาหกรรม ร่วมด้วย ณ ศูนย์วิจัยและพัฒนาเทคโนโลยีรีไซเคิล กรมพื้นฐานและการเหมืองแร่ (กพร.) อ.พระประแดง จ.สมุทรปราการ
การขับเคลื่อนประเทศไทยสู่เศรษฐกิจหมุนเวียน (Circular Economy) ที่มีการใช้ทรัพยากรอย่างคุ้มค่าและเกิดประโยชน์สูงสุดอย่างเป็นรูปธรรมด้วยนวัตกรรม (Innovation) และรูปแบบธุรกิจใหม่ (New Business Model) เป็นกลไกสําคัญที่ช่วยขับเคลื่อนการบริหารจัดการทรัพยากรของประเทศ โดยการเปลี่ยนขยะหรือของเสียที่ถูกมองว่าเป็นปัญหากลับมาใช้ประโยชน์เป็นวัตถุดิบทดแทน เพื่อลดการใช้ทรัพยากรธรรมชาติใหม่ หรือ “Waste to Resource” ตามแนวคิด Circular Economy ซึ่งปัจจุบันกระทรวงอุตสาหกรรมได้มีการพัฒนานวัตกรรมและเทคโนโลยีรีไซเคิลที่เป็นเทคโนโลยีต้นแบบที่เป็นมิตรต่อสิ่งแวดล้อม โดยศูนย์วิจัยและพัฒนาเทคโนโลยีรีไซเคิล กรมอุตสาหกรรมพื้นฐานและการเหมืองแร่ ซึ่งเป็นส่วนหนึ่งของศูนย์ปฏิรูปอุตสาหกรรมสู่อนาคต (Industry Transformation Center: ITC) ด้านเทคโนโลยีรีไซเคิลและนวัตกรรมวัตถุดิบของกระทรวงอุตสาหกรรม
นอกจากนี้ ในส่วนของภาคเอกชน ยังมีนวัตกรรมและเทคโนโลยีรีไซเคิลขยะหรือของเสียอีกหลายชนิด ซึ่งหากกระทรวงอุตสาหกรรมและเครือข่ายผู้ประกอบการบูรณาการการดําเนินงานร่วมกัน และ ปลดล็อกข้อจํากัดทางกฎระเบียบที่เป็นปัญหาและอุปสรรค จะสามารถสร้างผู้ประกอบการใหม่ (Start-up) และยกระดับผู้ประกอบการ (Level-up) เดิม เพื่อขยายผลสู่เชิงพาณิชย์ในวงกว้าง ร่วมกันเปลี่ยนขยะหรือของเสียเป็นแหล่งทรัพยากรทดแทน ลดการใช้ทรัพยากรธรรมชาติใหม่ ลดการเกิดขยะและปัญหามลพิษต่อสิ่งแวดล้อมและชุมชน และขับเคลื่อนเศรษฐกิจของประเทศไปสู่ Circular Economy ได้อย่างเป็นรูปธรรม
รัฐบาลไทย-ข่าวทำเนียบรัฐบาล-นายกรัฐมนตรีกำชับเร่งติดตามช่วยเหลือ-สร้างความเข้าใจเกษตรกรผู้เสียสละรับน้ำจากถ้ำหลวง ย้ำจ่ายเงินเยียวยา แจกเมล็ดพันธุ์ข้าว ฟื้นฟูดินหลังน้ำลด พร้อมขอบคุณน้ำใจไมตรีของทุกคน
วันจันทร์ที่ 9 กรกฎาคม 2561
นายกรัฐมนตรีกําชับเร่งติดตามช่วยเหลือ-สร้างความเข้าใจเกษตรกรผู้เสียสละรับน้ําจากถ้ําหลวง ย้ําจ่ายเงินเยียวยา แจกเมล็ดพันธุ์ข้าว ฟื้นฟูดินหลังน้ําลด พร้อมขอบคุณน้ําใจไมตรีของทุกคน
นายกรัฐมนตรีกําชับเร่งติดตามช่วยเหลือ-สร้างความเข้าใจเกษตรกรผู้เสียสละรับน้ําจากถ้ําหลวง ย้ําจ่ายเงินเยียวยา แจกเมล็ดพันธุ์ข้าว ฟื้นฟูดินหลังน้ําลด พร้อมขอบคุณน้ําใจไมตรีของทุกคน
วันนี้ (8 กรกฏาคม 61) พลเอก ประยุทธ์ จันทร์โอชา นายกรัฐมนตรี กล่าวถึงการช่วยเหลือเกษตรกรที่เสียสละพื้นที่ของตนเป็นที่รับน้ําจากถ้ําหลวง-ขุนน้ํานางนอน จ.เชียงราย ว่า ได้กําชับให้ทุกหน่วยงานที่มีหน้าที่เกี่ยวข้องลงไปติดตามปัญหาสร้างความเข้าใจกับเกษตรกร และเร่งสํารวจความเสียหายเพื่อเยียวยาบรรเทาความเดือดร้อนของผู้ได้รับผลกระทบอย่างเต็มที่
“นายกฯ ได้รับรายงานว่า กระทรวงเกษตรและสหกรณ์ได้มอบหมายให้เกษตรจังหวัดเชียงราย และเกษตรอําเภอแม่สายลงไปสํารวจพื้นที่ ซึ่งพบว่ามี 3 ตําบลในอําเภอแม่สายที่ได้รับผลกระทบ คือ ต.ศรีเมืองชุม ต.โป่งผา และ ต.บ้านด้าย รวมจํานวน 1,397 ไร่ เกษตรกรราว 100 ราย หรือคิดเป็นร้อยละ 8 ของพื้นที่ที่เกษตรกรขึ้นทะเบียนไว้กับกรมส่งเสริมการเกษตร” สําหรับอัตราการช่วยเหลือตามระเบียบทางราชการ คือ ข้าว อัตราไร่ละ 1,113 บาท พืชไร่ อัตราไร่ละ 1,148 บาท พืชสวนและอื่น ๆ อัตราไร่ละ 1,690 บาท โดยระหว่างนี้เกษตรกรสามารถไปแจ้งความเสียหายได้ และคณะกรรมการตรวจสอบความเสียหายระดับหมู่บ้านจะลงพื้นที่ตรวจสอบเป็นรายแปลง ทุกแปลง คาดว่าภายในเดือนนี้จะได้ข้อสรุปการช่วยเหลือเกษตรกรทั้งหมด
นายกรัฐมนตรีเน้นย้ําให้จังหวัดเชียงรายพิจารณาให้ความช่วยเหลือตามหลักเกณฑ์ของการประกาศพื้นที่ภัยพิบัติ หากไม่เพียงพอให้กระทรวงเกษตรและสหกรณ์สนับสนุนงบประมาณช่วยเหลือผู้ประสบภัยตามระเบียบที่มีอยู่ โดยจะโอนเงินผ่านบัญชีของเกษตรกรโดยตรง นอกจากนี้ จะมีการสนับสนุนเมล็ดพันธุ์ข้าว ฟื้นฟูสภาพดิน และให้คําแนะนําเกี่ยวกับเทคโนโลยีการปลูกข้าวที่เหมาะสมหลังน้ําลดแก่เกษตรกรด้วย
“นายกฯ ขอบคุณเกษตรกรทั้งหมดที่เสียสละประโยชน์ของตนเอง และปลาบปลื้มใจที่ทราบว่าทุกคนยินดีให้เป็นพื้นที่รับน้ํา ขอเพียงให้สามารถช่วยเหลือเยาวชนทั้ง 13 ชีวิต ออกจากถ้ําได้” .........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยธ. จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม"
วันอังคารที่ 23 สิงหาคม 2559
ยธ. จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม"
ยธ. จัดงาน "ตลาดคลองผดุง : รวมใจภักดิ์ รักแม่เที่ยงแท้ยุติธรรม"
เมื่อวันเสาร์ที่ ๒๐ สิงหาคม ๒๕๕๙
นางนฤมล ช่วงรังษี รองเลขาธิการคณะกรรมการป้องกันและปราบปรามยาเสพติด (ป.ป.ส.)
ในฐานะผู้บริหารงานตลาดคลองผดุงกรุงเกษมของกระทรวงยุติธรรม (CEO) ประจําวัน
พร้อมด้วยคณะผู้บริหาร ได้เยี่ยมชม ให้กําลังใจผู้ประกอบการ และทักทายประชาชนในงานตลาดคลองผดุงกรุงเกษม
"รวมใจภักดิ์รักแม่ เที่ยงแท้ยุติธรรม" ซึ่งจัดขึ้นจนถึงวันที่ ๒๔ สิงหาคม ๒๕๕๙
เพื่อเฉลิมพระเกียรติสมเด็จพระนางเจ้าฯ พระบรมราชินีนาถ
เนื่องในโอกาสมหามงคลเฉลิมพระชนมพรรษา ๗ รอบ ๑๒ สิงหาคม ๒๕๕๙
โดยภายในงานมีการจําหน่ายสินค้า ผลิตภัณฑ์งานฝีมือจากกรมราชทัณฑ์
และกรมพินิจและคุ้มครองเด็กและเยาวชน รวมถึงสินค้า OTOP อีกมากมาย
พร้อมทั้งการให้บริการประชาชนจากหน่วยงานในสังกัดกระทรวงยุติธรรม
ทั้งบริการไกล่เกลี่ยข้อพิพาทชั้นบังคับคดี การรับเรื่องราวร้องทุกข์
การให้คําปรึกษาทางกฎหมาย ฯลฯ
อีกทั้ง ได้รวบรวมร้านอาหารเลิศรส สินค้าราคาพิเศษจากกรมการค้าภายใน
และบริษัทในเครือสหพัฒน์พิบูลย์
นอกจากนี้ ตลอดทั้งวันนี้มีกิจกรรมต่างๆมากมาย อาทิ การแสดงรําโนราห์จากเรือนจํากลางนครศรีธรรมราช
การขับร้องบทเพลงจากศิลปินชื่อดัง และการจําหน่ายสินค้านาทีทอง ๘๔ บาท
รัฐบาลไทย-ข่าวทำเนียบรัฐบาล-ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
วันเสาร์ที่ 28 กรกฎาคม 2561
ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
ปลัด ก.อุตฯ ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561
วันนี้ (28 กรกฎาคม 2561) นายพสุ โลหารชุน ปลัดกระทรวงอุตสาหกรรม นําคณะผู้บริหารร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561 โดยมีนางสาวนิสากร จึงเจริญธรรม นายศิริรุจ จุลกะรัตน์ นายทองชัย ชวลิตพิเชฐ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพรชัยมงคล ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-รมช.มนัญญา ลุยห้างโมเดิร์นเทรด
วันจันทร์ที่ 9 มีนาคม 2563
รมช.มนัญญา ลุยห้างโมเดิร์นเทรด
รมช.มนัญญา ลุยห้างโมเดิร์นเทรด ฝากกระจายผลไม้ชาวสวน แม็คโครนําร่องรับซื้อเพิ่ม 40%
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานโครงการ "เทศกาลผลไม้ฤดูกาล คุณภาพสด ส่งตรงจากสวน" พร้อมด้วย คณะที่ปรึกษา และนายพิเชษฐ์ วิริยะพาหะอธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ ร่วมเยี่ยมชมผลไม้ภาคตะวันออกณ ห้างสรรพสินค้าแม็คโคร จังหวัดจันทบุรี (ในวันที่ 9 มีนาคม 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า เป็นที่น่ายินดีเป็นอย่างยิ่งที่บริษัทสยามแม็คโคร จํากัด (มหาชน) ได้ร่วมลงนาม MOU รับซื้อ ผลไม้ฤดูกาลจากกษตรกรในปี 2563 เพิ่มจากเดิม 40% ซึ่งจะเป็นแหล่งกระจายสินค้า และสามารถบรรเทาผลผลิตล้นตลาดจากสถานการณ์ไวรัสโควิด-19ซึ่งต้องดําเนินการเตรียมความพร้อมก่อนที่ผลผลิตจะออกสู่ตลาดที่จะกระจุกตัวไม่สามารถส่งออกได้ รวมทั้ง จากการรวบรวมข้อมูลและการประเมินสถานการณ์ นั้นมียอดการสั่งซื้อที่ลดลง ดังนั้นจึงจําเป็นอย่างยิ่งที่ต้องสนับสนุนให้มีการบริโภคภายในประเทศ อีกทั้งเป็นโอกาสดีที่คนในประเทศได้มีโอกาสรับประทานผลไม้ดีมีคุณภาพในราคาที่เป็นธรรม โดยสินค้าจากเกษตรกรภายใต้โครงการ "เทศกาลผลไม้ฤดูกาล คุณภาพสด ส่งตรงจากสวน" พร้อมจัดจําหน่าย
ที่ห้างสรรพสินค้า แม็คโครทุกสาขา ตั้งแต่เดือน มีนาคม-มิถุนายน 2563
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ยธ. เตรียมความพร้อมรองรับการบังคับใช้ประมวลกฎหมายยาเสพติด
วันจันทร์ที่ 11 กันยายน 2560
ยธ. เตรียมความพร้อมรองรับการบังคับใช้ประมวลกฎหมายยาเสพติด
การประชุมคณะอนุกรรมการเตรียมความพร้อมในการดําเนินงาน เพื่อรองรับการบังคับใช้ประมวลกฎหมายยาเสพติด ครั้งที่ ๑/๒๕๖๐
เมื่อวันจันทร์ที่ ๑๑ กันยายน ๒๕๖๐ เวลา ๐๙.๓๐ น.
ณ ห้องประชุมชิดชัย วรรณสถิตย์ สํานักงาน ป.ป.ส.
นายวิทยา สุริยะวงค์ รองปลัดกระทรวงยุติธรรม
เป็นประธานการประชุมคณะอนุกรรมการเตรียมความพร้อมในการดําเนินงาน
เพื่อรองรับการบังคับใช้ประมวลกฎหมายยาเสพติด ครั้งที่ ๑/๒๕๖๐
เพื่อกําหนดแนวทางการดําเนินการของหน่วยงานที่เกี่ยวข้องกับกระบวนการยุติธรรม
และเตรียมการรองรับการปรับปรุงแก้ไขความผิดและบทลงโทษในคดียาเสพติด
โดยมีผู้แทนจาก ๒๒ หน่วยงานภาคีที่เกี่ยวข้อง เข้าร่วมประชุม
รัฐบาลไทย-ข่าวทำเนียบรัฐบาล-สวทช. เปิดแฟนเพจรวบรวมการทดลองวิทยาศาสตร์สนุก ๆ สำหรับเด็ก ๆ และผู้ปกครองทำเองที่บ้านกับครอบครัว
วันอังคารที่ 12 พฤษภาคม 2563
สวทช. เปิดแฟนเพจรวบรวมการทดลองวิทยาศาสตร์สนุก ๆ สําหรับเด็ก ๆ และผู้ปกครองทําเองที่บ้านกับครอบครัว
สวทช. เปิดแฟนเพจรวบรวมการทดลองวิทยาศาสตร์สนุก ๆ สําหรับเด็ก ๆ และผู้ปกครองทําเองที่บ้านกับครอบครัว
สํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยฝ่ายวิชาการ หลักสูตร และสื่อการเรียนรู้ (ACM) ขอเชิญชวนน้อง ๆ และผู้ปกครอง ใช้เวลาว่างในช่วงปิดเทอม และ work from home จากวิกฤตโรคระบาดของไวรัส COVID-19 โดย สวทช. ได้รวบรวมการทดลองสนุก ๆ ได้ความรู้ มาเสิร์ฟถึงบ้าน กับกิจกรรม Fun Science @Home by NSTDA ทางแฟนเพจhttps://www.facebook.com/sciencecamp.fanpage/และเว็บไซต์https://www.nstda.or.th/sciencecamp/funscienceซึ่งทางเพจจะมีการโพสต์กิจกรรมการทดลองอย่างต่อเนื่อง
ซึ่งจะเน้นกิจกรรมจากโครงการมหาวิทยาลัยเด็ก ประเทศไทย ที่มี 21 สถาบัน จากอาจารย์มหาวิทยาลัย และนักวิชาการ สวทช. สสวท. ที่ร่วมกันพัฒนากิจกรรม ซึ่งจะสร้างความสนุกสนาน ได้รับความรู้ และนําไปใช้ประโยชน์ได้ พร้อมทําเองกันที่บ้านกับครอบครัวได้ จึงขอเชิญชวนเข้าชมวิดีโอคลิปการทดลองสนุก ๆ ทางวิทยาศาสตร์ เช่น สไลม์บอลบีบบริหารมือ มหัศจรรย์ถ่านดูดซับ ความลับของผิวส้ม สารสีในใบไม้ บอลลูนอากาศร้อน โยเกิร์ตทําเอง พระอาทิตย์วาดรูป เป็นต้น
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรี เดินทางถึงกรุงกาฐมาณฑุ สหพันธ์สาธารณรัฐประชาธิปไตยเนเปาล
วันพฤหัสบดีที่ 30 สิงหาคม 2561
นายกรัฐมนตรี เดินทางถึงกรุงกาฐมาณฑุ สหพันธ์สาธารณรัฐประชาธิปไตยเนเปาล
เพื่อเข้าร่วมการประชุมผู้นําความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ ครั้งที่ 4
วันนี้ (พฤหัสบดี 30 สิงหาคม 2561) เวลา 10.25 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี และคณะ เดินทางถึงท่าอากาศยานนานาชาติตรีภูวัน (Tribhuvan International Airport) เพื่อเข้าร่วมการประชุมผู้นําความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ ครั้งที่ 4 (4th Bimstec Summit) ระหว่างวันที่ 30-31 สิงหาคม 2561 ณ กรุงกาฐมาณฑุ สหพันธ์สาธารณรัฐประชาธิปไตยเนปาล มีนายอิศวอร์ โพเครล (Mr. Ishwor Pokhrel) รองนายกรัฐมนตรี และภริยา รอให้การต้อนรับ
โดยช่วงเที่ยงวันนี้ นายกรัฐมนตรีพร้อมผู้นํา Bimstec จะเข้าเยี่ยมคารวะ นางพิทยา เทวี ภันฑรี (The Right Honourable Bidya Devi Bhandari ) ณ ชีตาล นีวาส (Sheetal Niwas) ทําเนียบประธานาธิบดีเนปาล ก่อนจะมีพิธีเปิดการประชุมผู้นําความริเริ่มแห่งอ่าเบงกอลสําหรับความร่วมมือหลากหลายสาขาทางวิชาการและเศรษฐกิจ ครั้งที่ 4 ( Fourth BIMSTEC Summit) อย่างเป็นทางการ ในบ่ายวันนี้
รัฐบาลไทย-ข่าวทำเนียบรัฐบาล-การลงนามความร่วมมือด้านการจัดการมลพิษ
วันศุกร์ที่ 8 กันยายน 2560
การลงนามความร่วมมือด้านการจัดการมลพิษ
การลงนามความร่วมมือด้านการจัดการมลพิษ ระหว่าง กรมควบคุมมลพิษไทย และ กรมควบคุมมลพิษ สปป.ลาว ภายใต้ MOU ความร่วมมือด้านทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-“กยศ. นัดรุ่นพี่ชำระหนี้ 5 ก.ค. ส่งต่อโอกาสรุ่นน้อง”
วันพฤหัสบดีที่ 1 มิถุนายน 2560
“กยศ. นัดรุ่นพี่ชําระหนี้ 5 ก.ค. ส่งต่อโอกาสรุ่นน้อง”
กองทุนเงินให้กู้ยืมเพื่อการศึกษา (กยศ.) แจ้งเตือนวันครบกําหนดชําระหนี้ 5 กรกฎาคมของทุกปี เพื่อให้ผู้กู้ยืมรุ่นพี่ที่ครบกําหนดชําระหนี้ร่วมส่งต่อโอกาสทางการศึกษาให้กับนักเรียน นักศึกษารุ่นน้อง
นางสาวดวงแข ตันติตยาพงษ์ รองผู้จัดการกองทุนเงินให้กู้ยืมเพื่อการศึกษา รักษาการแทนผู้จัดการกองทุนฯ เปิดเผยว่า “ขณะนี้กองทุนฯ มีผู้กู้ยืมที่ครบกําหนดชําระหนี้ประมาณ 3 ล้านราย ซึ่งมีหน้าที่ในการชําระเงินคืนหลังจากสําเร็จการศึกษาหรือเลิกการศึกษา เพื่อส่งต่อโอกาสทางการศึกษาให้แก่นักเรียน นักศึกษารุ่นน้องต่อไป โดยผู้กู้ยืมต้องติดต่อชําระเงินคืนตามกําหนดภายในวันที่ 5 กรกฎาคมของทุกปี ซึ่งถือเป็นวันครบกําหนดชําระเงินคืนกองทุนฯ หากล่าช้าจะทําให้ผู้กู้ยืมต้องเสียเบี้ยปรับกรณีผิดนัดชําระหนี้ ในอัตราร้อยละ 12-18 ต่อปี และผู้กู้ยืมและผู้ค้ําประกันอาจถูกฟ้องร้องดําเนินคดีตามกฎหมาย
ปัจจุบัน ผู้กู้ยืมสามารถชําระเงินคืนกองทุนได้สะดวกมากขึ้นผ่านช่องทางที่ให้บริการรับชําระหนี้ทั่วประเทศ ด้วยรหัสการชําระเงิน (Barcode) โดยมีขั้นตอน ดังนี้ 1) เข้าตรวจสอบยอดหนี้ทางเว็บไซต์ กยศ. www.studentloan.or.th ณ วันที่ประสงค์ชําระเงิน 2) ดูรายละเอียดข้อมูลบัญชีผู้กู้ 3) ดูยอดหนี้ที่จะต้องชําระรวมในงวด 5 ก.ค. 2560 4) พิมพ์รหัสการชําระเงิน (Barcode) 5) นําเงินไปจ่ายชําระที่ไปรษณีย์ไทย เคาน์เตอร์เซอร์วิส และธนาคารที่กองทุนกําหนด ได้แก่ บมจ. ธนาคารกรุงไทย ธนาคารอิสลามแห่งประเทศไทย ธนาคารแลนด์ แอนด์ เฮ้าส์ ธนาคารทหารไทย ธนาคารไทยพาณิชย์ ธนาคารกรุงศรีอยุธยา จํากัด และธนาคารเพื่อการเกษตรและสหกรณ์การเกษตร โดยกองทุนกําลังทยอยเพิ่มช่องทางเพื่ออํานวยความสะดวกให้แก่ผู้กู้ยืมทั่วประเทศมากขึ้นเรื่อย ๆ รวมถึงกองทุนยังมีบริการแจ้งเตือนทาง SMS และ/หรือ e-Mail สําหรับผู้กู้ยืมที่ครบกําหนดชําระหนี้ โดยไม่เสียค่าใช้จ่าย ซึ่งผู้กู้ยืมสามารถลงทะเบียนสมัครใช้บริการได้ทางเว็บไซต์ กยศ.
กองทุนขอขอบคุณผู้กู้ยืมรุ่นพี่ทุกท่านที่มีจิตสํานึกความรับผิดชอบในการชําระคืนเงินกู้ยืมเพื่อการศึกษา เพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป สอบถามเพิ่มเติมได้ที่โทร 0 2016 4888”
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ จัดงานประกาศวาระแห่งชาติ “สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน”
วันจันทร์ที่ 12 กุมภาพันธ์ 2561
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศวาระแห่งชาติ “สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน”
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศวาระแห่งชาติ “สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน”
ในวันจันทร์ที่ 12 กุมภาพันธ์ 2561 เวลา 09.30 น. ณ ตึกสันติไมตรี ทําเนียบรัฐบาล
พลเอกประยุทธ์ จันทร์โอชา นายกรัฐมนตรี เป็นประธานในพิธีเปิดและปาฐกถาพิเศษ
ในงานประกาศวาระแห่งชาติ “สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน”
โดยมี พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นผู้กล่าวรายงาน
ผู้เข้าร่วมงานประกอบด้วย คณะผู้บริหารกระทรวงยุติธรรม ประธานองค์กรอิสระ องค์กรศาล อัยการสูงสุด
ปลัดกระทรวงหรือหน่วยเทียบเท่า ผู้บริหารรัฐวิสาหกิจ ผู้บริหารองค์กรภาคเอกชน
องค์กรภาคประชาสังคม ทูตหรือผู้บริหารสถานทูตประจําประเทศไทย และตัวแทนเด็กและเยาวชน เข้าร่วมงานฯ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า การจัดงานประกาศวาระแห่งชาติ
“สิทธิมนุษยชนร่วมขับเคลื่อน Thailand 4.0 เพื่อการพัฒนาที่ยั่งยืน”
เป็นผลสืบเนื่องจากคณะรัฐมนตรีมีมติ เมื่อวันที่ 21 พฤศจิกายน 2560 เห็นชอบและประกาศวาระแห่งชาติ
เพื่อให้หน่วยงานที่เกี่ยวข้องนําวาระแห่งชาติไปสู่การปฏิบัติที่เป็นรูปธรรม ซึ่งการจัดงานครั้งนี้จัดขึ้น
เพื่อเป็นการรวมพลังความร่วมมือจากทุกภาคส่วนในการแสดงเจตนารมณ์และความมุ่งมั่นที่จะส่งเสริม
สนับสนุนและเพิ่มขีดความสามารถของการขับเคลื่อนยุทธศาสตร์ชาติ 20 ปี ให้เกิดความก้าวหน้าอย่างรวดเร็ว
และมีประสิทธิภาพ ประสิทธิผล อีกทั้งเป็นการต่อยอดการพัฒนาประเทศไปสู่ความมั่นคง มั่งคั่งและยั่งยืน
สําหรับการประกาศวาระแห่งชาติฯ มีจุดมุ่งหมายสําคัญอยู่ 4 ประการ คือ
1. ส่งเสริมนโยบาย Thailand 4.0 ให้ขับเคลื่อนไปด้วยความก้าวหน้าอย่างรวดเร็ว
และมีประสิทธิภาพมากยิ่งขึ้น ซึ่งจะเป็นการแก้ไขและป้องกันไม่ให้เกิดปัญหาสิทธิมนุษยชน
2. มุ่งมั่นในการส่งเสริมและคุ้มครองสิทธิมนุษยชนอย่างจริงจัง
ผ่านทางรัฐธรรมนูญแห่งราชอาณาจักรไทย พ.ศ.2560 ในมาตรา 4
ที่กล่าวถึง ศักดิ์ศรีความเป็นมนุษย์ สิทธิเสรีภาพ และความเสมอภาคของบุคคลย่อมได้รับความคุ้มครอง
และนโยบายของรัฐบาลข้อ 2 การรักษาความมั่นคงของรัฐ และการต่างประเทศเกี่ยวกับสร้างความเชื่อมั่น
ในกระบวนการยุติธรรมตามหลักนิติธรรมและหลักสิทธิมนุษยชน
3. เป็นการแสดงเจตนารมณ์ ความมุ่งมั่น
ร่วมมือกันกับคนในชาติในการส่งเสริม สนับสนุน และคุ้มครองสิทธิมนุษยชน
4. เป็นการเพิ่มศักยภาพการขับเคลื่อนแผนสิทธิมนุษยชนแห่งชาติ ฉบับที่ 3
และเป็นการวางรากฐานประกาศใช้แผนสิทธิมนุษยชนแห่งชาติ ในฉบับที่ 4 (พ.ศ.2562-2566)
ในช่วงปลายปีนี้ เพื่อให้เกิดการพัฒนาอย่างยั่งยืนในด้านสิทธิมนุษยชนของประเทศต่อไป
รัฐบาลไทย-ข่าวทำเนียบรัฐบาล-​อาเซียนและออสเตรเลียต้องร่วมมือกันอย่างสร้างสรรค์ เพื่อนำสู่ดุลยภาพใหม่ทางยุทธศาสตร์ในภูมิภาค
วันพุธที่ 14 พฤศจิกายน 2561
​อาเซียนและออสเตรเลียต้องร่วมมือกันอย่างสร้างสรรค์ เพื่อนําสู่ดุลยภาพใหม่ทางยุทธศาสตร์ในภูมิภาค
​อาเซียนและออสเตรเลียต้องร่วมมือกันอย่างสร้างสรรค์ เพื่อนําสู่ดุลยภาพใหม่ทางยุทธศาสตร์ในภูมิภาค
วันนี้ (14 พ.ย. 61) เวลา 08.30 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน-ออสเตรเลีย อย่างไม่เป็นทางการระหว่างอาหารเช้า ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่า ตลอด 44 ปี ของความสัมพันธ์ระหว่างอาเซียนและออสเตรเลีย แสดงให้เห็นว่าออสเตรเลียเป็นหุ้นส่วนที่เข้าใจและมีผลประโยชน์ร่วมกัน อาเซียนและออสเตรเลียต้องร่วมมือกันอย่างสร้างสรรค์ เพื่อนําสู่ดุลยภาพใหม่ทางยุทธศาสตร์ในภูมิภาค ซึ่งจะเสริมสร้างความมั่นคงและความมั่งคั่ง เพื่อประโยชน์อย่างยั่งยืนของประชาชนทั้งสองฝ่าย โดยเสนอความร่วมมือในด้านต่างๆ ดังนี้
หนึ่ง ด้านความมั่นคง ได้แก่ การส่งเสริมความร่วมมือด้านการแลกเปลี่ยนข่าวกรอง การเสริมสร้างระบบการบริหารจัดการชายแดนในอาเซียนและภูมิภาค การเป็นเจ้าภาพร่วมกับออสเตรเลียในการจัดประชุมเพื่อส่งเสริมศักยภาพของบุคลากรของประเทศสมาชิกอาเซียนในการปฏิบัติตามอนุสัญญาอาเซียนว่าด้วยการต่อต้านการค้ามนุษย์ โดยเฉพาะสตรีและเด็ก (ASEAN Convention Against Trafficking in Persons, Especially Women and Children: ACTIP) ซึ่งจะจัดขึ้นที่ประเทศไทยในปี 2562 และการสนับสนุนอาเซียนด้านระบบการบริหารจัดการภัยพิบัติ โดยเฉพาะคลังสิ่งของสํารองจ่ายเพื่อช่วยเหลือ
ด้านมนุษยธรรมของอาเซียน แห่งที่ 2 ซึ่งไทยมีแผนจะเปิดอย่างเป็นทางการในปี 2562
สอง ด้านเศรษฐกิจ การสนับสนุนให้ RCEP บรรลุผลสําเร็จโดยเร็ว การสนับสนุนระบบการค้าพหุภาคีที่เสรีและเป็นธรรม ซึ่งจะสร้างบรรยากาศที่เอื้อต่อการเติบโตของภาคธุรกิจ โดยเฉพาะ MSMEs ในยุคเศรษฐกิจดิจิทัล
ในการนี้ นายกรัฐมนตรียืนยันว่าไทยในฐานะประธานอาเซียนในปี 2562 ต่อจากสิงคโปร์ จะมุ่งมั่นให้ความสําคัญกับการสร้างประชาคมอาเซียนที่เข้มแข็ง มีประชาชนเป็นศูนย์กลาง และมุ่งหน้าสู่อนาคตด้วยความยั่งยืนในทุกมิติ
รัฐบาลไทย-ข่าวทำเนียบรัฐบาล-บีโอไอหนุนผู้ผลิตไทยรุกตลาดชิ้นส่วน ดึงเอสเอ็มอีไทยร่วมงานใหญ่ส่งท้ายปี 61
วันพฤหัสบดีที่ 1 พฤศจิกายน 2561
บีโอไอหนุนผู้ผลิตไทยรุกตลาดชิ้นส่วน ดึงเอสเอ็มอีไทยร่วมงานใหญ่ส่งท้ายปี 61
บีโอไอเตรียมนําคณะผู้ผลิตชิ้นส่วนไทย ร่วมงานใหญ่ในต่างประเทศ รุกขยายตลาดชิ้นส่วนเครื่องจักรกลการเกษตร และอุตสาหกรรมเครื่องมือแพทย์  พร้อมร่วมจับมือนวนครสร้างตลาดกลางซื้อขายชิ้นส่วนระหว่างเอสเอ็มอีกับบริษัทรายใหญ่
นางสาวบงกช อนุโรจน์ รองเลขาธิการคณะกรรมการส่งแสริมการลงทุน (บีโอไอ) เปิดเผยว่า ในช่วงเดือนพฤศจิกายน 2561 บีโอไอโดยกองพัฒนาและเชื่อมโยงการลงทุน หรือหน่วยบิลด์เดิม (BUILD) จะจัดกิจกรรมนําผู้ผลิตชิ้นส่วนไทย ซึ่งส่วนใหญ่เป็นผู้ประกอบการขนาดกลางและขนาดย่อม (เอสเอ็มอี) เดินทางไปร่วมกิจกรรมในงานแสดงสินค้าระดับนานาชาติถึง 2 งานใหญ่ในต่างประเทศ ประกอบด้วย งานอะโกรเม็ก 2018 ซึ่งเป็นงานแสดงสินค้าเครื่องจักรและบริการในอุตสาหกรรมการเกษตร จัดขึ้นที่ประเทศเดนมาร์ก และงานคอมพาเมด 2018 จัดขึ้นในประเทศเยอรมนี ซึ่งเป็นงานแสดงสินค้านานาชาติสําหรับผู้ผลิตชิ้นส่วนในอุตสาหกรรมเครื่องมือแพทย์
ทั้ง 2 งานดังกล่าวผู้ผลิตชิ้นส่วนไทยจะนําผลิตภัณฑ์ของบริษัทร่วมเปิดบูธจัดแสดง รวมถึงการพบปะและเจรจาธุรกิจกับบริษัทต่างประเทศที่เข้าร่วมงานและต้องการหาชิ้นส่วนที่มีคุณภาพเพื่อรองรับการผลิต ซึ่งจะเป็นโอกาสที่ดีสําหรับผู้ผลิตชิ้นส่วนไทยในการขยายตลาดชิ้นส่วน ร่วมทุน หรือหาตัวแทนจําหน่ายในต่างประเทศได้อีกด้วย
“นอกเหนือจากการทําหน้าที่เป็นสื่อกลางเชื่อมโยงระหว่างผู้ซื้อกับผู้ขายในกลุ่มอุตสาหกรรมชิ้นส่วนยานยนต์ อิเล็กทรอนิกส์ เครื่องจักรแล้ว บิลด์ได้เพิ่มบทบาทไปสู่การสนับสนุนผู้ประกอบการไทยให้เป็นผู้ผลิตชิ้นส่วนสําหรับอุตสาหกรรมที่ใช้เทคโนโลยี และนวัตกรรมขั้นสูงอีกด้วย โดยทั้ง 2 งานที่บิลด์จะนําผู้ผลิตชิ้นส่วนไทยไปร่วมงานครั้งนี้ ล้วนมีเป้าหมายในการจัดงานเพื่อแสดงศักยภาพอุตสาหกรรมที่ตรงกับอุตสาหกรรมเป้าหมายของรัฐบาล และเป็นอุตสาหกรรมที่ตรงกับศักยภาพของผู้ผลิตชิ้นส่วนไทย จึงมั่นใจว่าจะเป็นอีกหนึ่งโอกาสของผู้ผลิตชิ้นส่วนไทยในการสร้างเครือข่าย และเชื่อมโยงธุรกิจ รวมถึงเปิดตลาดให้กับผู้ผลิตชิ้นส่วนไทยในอนาคต” นางสาวบงกช กล่าว
นอกจากนี้ภายในเดือนพฤศจิกายน 2561 บิลด์ยังมีแผนจะจัดกิจกรรมตลาดกลางซื้อขายชิ้นส่วน ณ นิคมอุตสาหกรรมนวนคร จังหวัดปทุมธานี เพื่อเชื่อมโยงอุตสาหกรรมการผลิตในประเทศ ร่วมกับนิคมอุตสาหกรรมนวนคร และสมาคมส่งเสริมการรับช่วงการผลิตไทย โดยผู้ผลิตชิ้นส่วนไทยจะได้พบปะเจรจาซื้อขายชิ้นส่วนกับบริษัทผู้ผลิตชั้นนําในนิคมอุตสาหกรรมนวนครในกลุ่มอุตสาหกรรมอิเล็กทรอนิกส์ยานยนต์ เครื่องจักรและมีแผนที่จะจัดซื้อชิ้นส่วนอุตสาหกรรมที่ผลิตในประเทศจํานวนมากเพื่อนํามาใช้ในกระบวนการผลิต เพื่อลดต้นทุนจากการนําเข้าชิ้นส่วนจากต่างประเทศ ซึ่งนับเป็นโอกาสของผู้ผลิตชิ้นส่วนไทยในการขยายตลาดสินค้าได้เพิ่มขึ้น
สําหรับผู้สนใจร่วมกิจกรรมติดต่อได้ที่ กองพัฒนาและเชื่อมโยงการลงทุน โทรศัพท์ 0 2553 8111 ต่อ 8388, 6184 หรือ 6163
**********************************************************
รัฐบาลไทย-ข่าวทำเนียบรัฐบาล-บีโอไอดึงญี่ปุ่นร่วมสร้างโอกาสความร่วมมือทางธุรกิจของเอสเอ็มอีสองฝ่าย
วันศุกร์ที่ 24 พฤศจิกายน 2560
บีโอไอดึงญี่ปุ่นร่วมสร้างโอกาสความร่วมมือทางธุรกิจของเอสเอ็มอีสองฝ่าย
บีโอไอร่วมมือกับจังหวัดมิเอะ ประเทศญี่ปุ่น สร้างความร่วมมือครั้งใหญ่ระดับชาติ เน้นการสร้างโอกาสความร่วมมือทางธุรกิจของทั้งสองฝ่าย พร้อมเสนอแผนจัดกิจกรรมเชื่อมโยงเอสเอ็มอีไทย-ญี่ปุ่น  เตรียมจัดทัพธุรกิจไทยเยือนมิเอะกลางปี 2561
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยถึงการหารือกับนายเอเค ซึซึกิ ผู้ว่าราชการจังหวัดมิเอะ พร้อมคณะนักธุรกิจญี่ปุ่นรวม 20 ราย ว่า ผู้ว่าราชการจังหวัดมิเอะตระหนักดีถึงนโยบายส่งเสริมการลงทุนของไทย ที่ให้ความสําคัญด้านเทคโนโลยีและนวัตกรรม รวมทั้งการส่งเสริมผู้ประกอบการขนาดกลางและขนาดย่อม (เอสเอ็มอี) จังหวัดมิเอะจึงสนใจที่จะกระตุ้นให้เกิดความร่วมมือระหว่างเอสเอ็มอีของทั้งสองฝ่าย ซึ่งบีโอไอเสนอให้มีความร่วมมือทั้งในด้านการพัฒนาบุคลากรโดยการแลกเปลี่ยนผู้เชี่ยวชาญที่จะมาถ่ายทอดความรู้ให้แก่เอสเอ็มอีไทย ตลอดจนการสร้างโอกาสความร่วมมือทางธุรกิจระหว่างเอสเอ็มอีทั้งสองฝ่าย
นางสาวดวงใจ กล่าวต่อไปว่า บีโอไอจะจัดทําแผนความร่วมมือด้านการลงทุนกับจังหวัดมิเอะโดยกําหนดอุตสาหกรรมเป้าหมาย และกิจกรรมที่จะดําเนินการร่วมกันเพื่อให้เกิดผลอย่างเป็นรูปธรรม โดยเฉพาะในเรื่องการจับคู่ธุรกิจและความร่วมมือด้านเทคโนโลยีระหว่างผู้ประกอบการไทยและญี่ปุ่น ซึ่งจะเป็นการยกระดับความร่วมมือระหว่างกัน หลังจากที่มีMOUร่วมกันมาเกือบ 5 ปี สํานักงานคาดว่าจะจัดคณะเอสเอ็มอีไทยในสาขาเป้าหมาย ทั้งจากส่วนกลางและภูมิภาคไปเยือนจังหวัดมิเอะ ในช่วงกลางปี 2561 โดยในเบื้องต้นจะมุ่งเน้นในกลุ่มอุตสาหกรรมเกษตร อาหาร และเครื่องมือแพทย์
สําหรับจังหวัดมิเอะนั้น มีความร่วมมือด้านการลงทุนกับบีโอไอมาตั้งแต่ปี 2554 โดยได้สนับสนุนกิจกรรมเดินสายชักจูงการลงทุนของบีโอไอเป็นประจําทุกปี และได้ลงนามMOUระหว่างกันในปี 2556 เพื่อสนับสนุนกิจกรรมด้านการลงทุนระหว่างกันให้มากยิ่งขึ้น
ทั้งนี้ จังหวัดมิเอะมีศักยภาพในด้านอุตสาหกรรมอาหาร เครื่องจักรในการผลิตอาหาร และชิ้นส่วนอิเล็กทรอนิกส์ ซึ่งเป็นกลุ่มที่เอสเอ็มอีผู้ผลิตชิ้นส่วนของไทยก็มีศักยภาพสูงและสามารถเชื่อมโยงจับคู่ธุรกิจกันได้ นอกจากนี้ จังหวัดมิเอะยังมีนโยบายส่งเสริมการพัฒนาด้านอุตสาหกรรมการแพทย์ โดยมีการจัดตั้งเมดิคัล วัลเลย์ ซึ่งถือเป็นโอกาสอันดีแก่กลุ่มผู้ผลิตเครื่องมือแพทย์และชิ้นส่วนของไทย
********************************************
รัฐบาลไทย-ข่าวทำเนียบรัฐบาล-กระทรวงกลาโหมจัดพิธีมอบรางวัลนวัตกรรมประจำปี 2560
วันจันทร์ที่ 25 กันยายน 2560
กระทรวงกลาโหมจัดพิธีมอบรางวัลนวัตกรรมประจําปี 2560
กระทรวงกลาโหมจัดพิธีมอบรางวัลนวัตกรรมประจําปี 2560
กระทรวงกลาโหม จัดพิธีมอบรางวัลผลงานนวัตกรรม ให้กับหน่วยงานภายใน เพื่อผลักดันให้เกิดการวิจัยและพัฒนายุทโธปกรณ์ ให้ตรงความต้องการของกองทัพ และสามารถใช้งานได้อย่างมีประสิทธิภาพ
พลเอก อุดมเดช สีตบุตร รัฐมนตรีช่วยว่าการกระทรวงกลาโหม เป็นประธานการเปิดพิธีมอบรางวัล นวัตกรรมของกระทรวงกลาโหม ประจําปี 2560 ห้องพินิจประชานาถ ในศาลาว่าการกลาโหม ศาลาว่าการกระทรวงกลาโหม ซึ่งจัดขึ้นโดย กรมวิทยาศาสตร์และเทคโนโลยี กระทรวงกลาโหม ทั้งนี้ ได้มีการพิธีมอบรางวัลผลงานนวัตกรรมของกระทรวงกลาโหม ซึ่งประกอบด้วย รางวัลวิจัยนวัตกรรมด้านหลักการ และ รางวัลนวัตกรรมด้านยุทโธปกรณ์ พร้อมกับ เข้าเยี่ยมชมเทคโนโลยี นํามาจัดแสดงในงาน ทั้งนี้ ทางกระทรวงกลาโหม มีนโยบายในการผลักดันให้เกิดการวิจัยและพัฒนา ภายในประเทศ ให้พัฒนาได้ตรงกับความต้องการของกองทัพ สามารถประหยัดค่าใช้จ่ายการนําเข้าเทคโนโลยีการทหารจากต่างประเทศ และสนับสนุนการปฏิบัติงานราชการจริง เช่น เทคโนโลยีการตรวจตราสิ่งผิดปกติ อากาศยานไร้คนขับ กระสุนฝึกยิง เพื่อลดความสูญเสียที่อาจเกิดขึ้น ระหว่างการปฏิบัติหน้าที่ราชการ โดยเฉพาะ การด้านความมั่นคงในพื้นที่จังหวัดชายแดนภาคใต้ ควบคู่ไปกับการสร้างความเข้าใจเพื่อลดความขัดแย้งของปัญหาในพื้นที่